b'\n_START_ARTICLE_\nKeturjuost\xc4\x97 strangalija\n_START_SECTION_\nBiologija\n_START_PARAGRAPH_\nSuaugusi keturjuost\xc4\x97 strangalija (imago) yra 9\xe2\x80\x9317 mm dyd\xc5\xbeio. Vabalas margas, savo k\xc5\xabno forma ir i\xc5\xa1vaizda primena vapsv\xc4\x85. Strangalijos bendras spalvinis fonas yra juodas, jos antsparniai siauri, smarkiai i\xc5\xa1t\xc4\xafs\xc4\x99, raudonai rusvi su 3 juodais perri\xc5\xa1imais ir vir\xc5\xa1\xc5\xabne. Kojos, antenos, pilvelis \xe2\x80\x93 rusvi. Da\xc5\xbenai kojos ir antenos dalinai u\xc5\xbetamsintos. Galin\xc4\x97s kojos daug ilgesn\xc4\x97s. Skraido bir\xc5\xbeelio\xe2\x80\x93rugs\xc4\x97jo m\xc4\x97n., lanko \xc5\xbeydin\xc4\x8dius augalus. Lervos siekia 18 mm dyd\xc4\xaf, gyvena ir maitinasi lapuo\xc4\x8di\xc5\xb3 med\xc5\xbei\xc5\xb3 medienoje: \xc4\x85\xc5\xbeuoluose (Quercus), liepose (Tilia), ber\xc5\xbeuose (Betula). Vystymosi ciklas \xe2\x80\x93 2 metai.'